Page:Oxford Book of English Verse 1250-1900.djvu/438

 'O Annie, Annie,' loud he cried, 'O Annie, O Annie, bide!' But ay the mair he cried 'Annie,' The braider grew the tide.

'O Annie, Annie, dear Annie, Dear Annie, speak to me!' But ay the louder he gan call, The louder roar'd the sea.

The wind blew loud, the waves rose hie And dash'd the boat on shore; Fair Annie's corpse was in the faem, The babe rose never more.

Lord Gregory tore his gowden locks And made a wafu' moan; Fair Annie's corpse lay at his feet, His bonny son was gone.

'O cherry, cherry was her cheek, And gowden was her hair, And coral, coral was her lips, Nane might with her compare,'

Then first he kiss'd her pale, pale cheek, And syne he kiss'd her chin, And syne he kiss'd her wane, wane lips, There was na breath within.

'O wae betide my ill mither, An ill death may she die! She turn'd my true-love frae my door, Who cam so far to me.